FSF skrivar: Símun Rógvi Hansen, Andrias Eriksen og Alex Mellemgaard hava givið avboð til venjingarleguna hjá A-landsliðnum. Í staðin hevur Håkan Ericson sent boð eftir Klæminti Andrasson Olsen, Jóhan Troest Davidsen, Bárði á Reynatrøð og Lukas Giessing. Fyrireikingarnar til komandi HM-undankappingardystir hjá monnum eru av álvara farnar í gongd, og næstu dagarnar hevur venjarin, Håkan Ericson sent boð eftir 24 spælarum á venjingarlegu, sum verður í Havn frá hósdegnum 11. til sunnudagin 14. februar. Talan er um heimligar spælarar, og umframt venjingar og fundir, verður ein venjingardystur ímóti Víking eisini á skránni, sum verður á Tórsvølli sunnudagin klokkan 15. Upprunaliga vórðu 23 spælarar boðsendir, men tríggir av teimum hava givið avboð. Talan er um Símun Rógva Hansen, Andrias Eriksen og Alex Mellemgaard. Í staðin hevur landsliðsvenjarin sent boð eftir Klæminti Andrasson Olsen og Jóhan Troest Davidsen úr NSÍ, Bárði á Reynatrøð úr Víkingi, og Lukas Giessing, sum í hesum døgum royndarvenur við HB, men sum seinasta árið hevur spælt fyri AB í Danmark. Skráin Hósdagin 11. februar Kl. 17: 00 Venjing á Tórsvølli Fríggjadagin 12. februar Kl. 11: 45 Venjing á Tórsvølli Kl. 17: 00 Venjing á Tórsvølli Leygardagin 13. februar Kl. 11: 45 Venjing á Tórsvølli Sunnundagin 14. februar Kl. 15: 00 Venjingardystur á Tórsvølli móti Víkingi Fyrsti dystur í komandi HM-undankapping verður um smáar tveir mánaðar, hósdagin 25. mars, á útivølli ímóti Moldova. Tann 28. mars spæla Eysturríki og Føroyar, og tann 31. mars er útidysturin móti Skottlandi á skránni. Hini bæði londini í bólkinum eru Ísrael og Danmark. 228660.